CELEX: 52002SC0280
Language: da
Date: 2002-03-18 00:00:00
Title: Henstilling med henblik på Rådets afgørelse om medlemsstaternes stemmeafgivning til på det Europæiske Fællesskabs vegne i de kompetente instanser i Europarådet for vedtagelsen af udkastet til anbefaling om beskyttelse af personoplysninger, der indsamles og behandles i forsikringsøjemed, og for godkendelsen af, at begrundelsen offentliggøres

Avis juridique important

|

52002SC0280

Henstilling med henblik på Rådets afgørelse om medlemsstaternes stemmeafgivning til på det Europæiske Fællesskabs vegne i de kompetente instanser i Europarådet for vedtagelsen af udkastet til anbefaling om beskyttelse af personoplysninger, der indsamles og behandles i forsikringsøjemed, og for godkendelsen af, at begrundelsen offentliggøres  /* SEK/2002/0280 endelig udg. */  

Henstilling med henblik på RÅDETS AFGØRELSE om medlemsstaternes stemmeafgivning til på Det Europæiske Fællesskabs vegne i de kompetente instanser i Europarådet for vedtagelsen af udkastet til anbefaling om beskyttelse af personoplysninger, der indsamles og behandles i forsikringsøjemed, og for godkendelsen af, at begrundelsen offentliggøres(forelagt af Kommissionen)1. Efter henstilling fra Kommissionen bemyndigede Rådet for Den Europæiske Union ved afgørelse af 6. juli 1998 Kommissionen til på vegne af det Europæiske Fællesskab og inden for dets beføjelser at føre forhandlinger i de kompetente instanser i Europarådet om anbefalingen om beskyttelse af personoplysninger, der indsamles og behandles i forsikringsøjemed. Kommissionen fik til opgave at føre forhandlingerne i samråd med Rådets særlige arbejdsgruppe.2. Rådets afgørelse indeholdt forhandlingsdirektiver. Formålet med disse var at sikre, at Europarådets anbefaling var forenelig med Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger [1]. Rådet havde i den forbindelse anmodet Kommissionen om at være særlig opmærksom på tekstens bestemmelser om den særlige beskyttelse af følsomme oplysninger, informering af de registrerede, hvis oplysninger behandles, og de passende garantier, fysiske personers ret til indsigt i egne oplysninger og edb-baserede individuelle afgørelser.[1]  EFT L 281 af 23.11.1995, s. 31.3. Forhandlingerne fandt sted i Projektgruppen om Databeskyttelse (CJ-PD) under Europarådet. Anbefalingen og begrundelsen tager højde for Fællesskabets holdninger, der blev fremlagt af Kommissionen som følge af koordinationsmøderne i Rådet for Den Europæiske Union. Delegationerne fra medlemsstaterne fra Den Europæiske Union stemte derfor for disse tekster på mødet i Projektgruppen om Databeskyttelse (CJ-PD) den 9.-13. oktober 2000, hvor de i øvrigt blev vedtaget enstemmigt.4. Udvalget for Juridisk Samarbejde (CD-CJ) under Europarådet vedtog på sit møde den 31. maj 2001 udkastet til anbefaling og begrundelsen enstemmigt.5. Udkastet til anbefaling om beskyttelse af personoplysninger, der indsamles og behandles i forsikringsøjemed, og begrundelsen vedlægges denne henstilling i deres helhed.6. Kommissionen mener, at udkastet til anbefaling om beskyttelse af personoplysninger, der indsamles og behandles i forsikringsøjemed, er i overensstemmelse med Rådets forhandlingsdirektiver.7. Udkastet til anbefaling og begrundelsen vil inden længe blive sendt til Europarådets Ministerkomité, der vil behandle disse. Komitéen er blevet opfordret til at vedtage udkastet til anbefaling og til at godkende, at begrundelsen offentliggøres.8. Eftersom Kommissionen ikke kan stemme på Fællesskabets vegne i Europarådets Ministerkomité, og eftersom den fornødne disciplin skal overholdes på dette område, som henhører under Fællesskabets kompetence, henstiller Kommissionen til Rådet at beslutte, at medlemsstaterne på Det Europæiske Fællesskabs vegne enstemmigt stemmer for vedtagelsen af udkastet til anbefaling om beskyttelse af personoplysninger, der indsamles og behandles i forsikringsøjemed, og for godkendelsen af, at begrundelsen offentliggøres, således som disse foreligger i ovennævnte dokument, der er vedtaget af Udvalget for Juridisk Samarbejde.BILAGUdkast til anbefaling om beskyttelse af personoplysninger, der indsamles og behandles i forsikringsøjemedog begrundelse(forefindes kun på Europarådets officielle sprog: engelsk og fransk)(ARBEJDSDOKUMENT FRA KOMMISSIONENS TJENESTEGRENE : SEK(2002)273)